Иван Пейчев
Момичета…

chitanka.info

Момичета

ще си тръгват винаги,

а другите ще се държат

презрително

дълбоко убедени,

че парите

са някъде далеч от

нас.

Дълбоко убедени,

че парите са в някакво

астрономично

разстояние,

между различните момичета.

Аз много съжалявам,

дори безкрайно

съжалявам

за малкото недоразумение

наречено пари.

Човек намира

винаги такива

когато трябва

да плати

едно излишно бягство,

едно излишно,

непредизвикано

презрение,

един далечен ден,

случайно

озарен

от твоя поглед.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.